**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir finanšu līdzekļu piešķiršana no valsts budžeta programmas "Līdzekļi neparedzētiem gadījumiem" Izglītības un zinātnes ministrijas augstas gatavības projektu īstenošanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk - rīkojuma projekts) sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu un saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – protokola Nr.28 42. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar protokola Nr.28 42.§  2.punktu ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr.1).  Atbilstoši informatīvā ziņojuma tabulā Nr.1 norādītajai informācijai Izglītības un zinātnes ministrija pieprasījusi līdzekļus 28 482 428 *euro* apmērā augstas gatavības Izglītības un zinātnes ministrijas resora izglītības attīstības projektiem. Saskaņā ar protokola Nr.28 42.§4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai. Izglītības un zinātnes ministrijas sagatavotais Ministru kabineta rīkojuma projekts ietver informāciju par finansējuma piešķiršanu tiem informatīvā ziņojuma tabulā Nr.1 ietvertajiem IZM augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, kuros ir jau izpildīts protokola Nr.28 42.§ 8.punktā minētais nosacījums par iepirkuma procedūru veikšanu un tiem 2021.gadā nepieciešams finansējums 1 350 559 *euro* apmērā, t.sk.: 1. Rīgas Valsts tehnikums **–**mācību korpusa atjaunošanas papildus darbi (Noliktavas iela 2, Rīga). SAM 8.1.3. projekta ietvaros ir izstrādāts tehnikuma mācību korpusa atjaunošanas projekts un uzsākta daļēja šī projekta realizācija SAM 8.1.3. pieejamā finansējuma robežās. Papildus līdzekļi nepieciešami uzsākto atjaunošanas darbu turpināšanai, izmantojot iespēju piešķirt atlikušo darbu veikšanas tiesības iepirkumā ID Nr. (id.Nr.VIAA 2020/08 ERAF RVT) uzvarējušajam pretendentam, palielinot jau noslēgtā būvdarbu līguma summu. Darbus plānots veikt 3 mēnešos, uzsākot un pabeidzot 2021.gadā.
2. Rīgas Mākslas un mediju tehnikums - dienesta viesnīcas atjaunošanas 3. un 4. kārtas būvdarbi (Jūrmalas gatve 90, Rīga)  un mācību korpusa (jumta un pāreja) atjaunošana (Jūrmalas gatvē 96 k-2, Rīga). SAM 8.1.3. projekta ietvaros ir izstrādāts Rīgas Mākslas un mediju tehnikuma ēku kompleksa un teritorijas attīstības būvprojekts un uzsākta daļēja šī projekta realizācija SAM 8.1.3. pieejamā finansējuma ietvaros. Mediju mācību korpuss un dienesta viesnīcas pārbūves 2.kārta ir nodota ekspluatācijā. Papildus līdzekļi nepieciešami dienesta viesnīcas atjaunošanas darbu turpināšanai atlikušajās kārtās un mācību korpusa (jumta un pāreja) atjaunošanai, tādejādi nodrošinot pilnu būvniecības ieceres īstenošanu un tehnikuma modernizēšanu. Piesaistot papildus finanšu līdzekļus, atklāta konkursa (ID Nr. VIAA 2020/26 ERAF RMMT) rezultātā ir iespēja noslēgt būvdarbu līgumu. Dienesta viesnīcas atjaunošanas darbus plānots veikt 12 mēnešos, uzsākt 2021.gadā un nodot ekspluatācijā  2022.gadā, savukārt mācību korpusa (jumta un pāreja) atjaunošanas darbus plānots veikt 9 mēnešos, uzsākt 2021.gadā un nodot ekspluatācijā  2022.gadā.
3. Daugavpils Būvniecības tehnikums **–**multifunkcionālās halles 2. kārtas “Sporta zāles piebūve” un 4.kārtas “Metāla konstrukciju nojume un slīpā siena” būvdarbi, Jātnieku ielā 87, Daugavpilī. SAM 8.1.3. projekta ietvaros ir izstrādāts tehnikuma slēgta poligona praktisko apmācību darbnīcu un sporta zāles jaunbūves būvprojekts un 2020.gadā ir pabeigti un nodoti ekspluatācijā būvprojekta 1. un 3.kārtas būvdarbi (praktisko apmācību darbnīcas). Papildus līdzekļi nepieciešami būvprojekta 2. un 4.kārtas būvdarbu veikšanai, tādejādi nodrošinot pilnu būvniecības ieceres īstenošanu un tehnikuma modernizēšanu. Piesaistot papildus finanšu līdzekļus, atklāta konkursa (ID. Nr. VIAA 2021/23 DBT) rezultātā ir iespēja noslēgt būvdarbu līgumu. Darbus plānots veikt 12 mēnešos, uzsākt 2021.gadā un nodot ekspluatācijā  2022.gadā.
4. Rēzeknes tehnikums - mācību darbnīcu korpusa būvdarbi (Varoņu iela 11a, Rēzekne). SAM 8.1.3. projekta ietvaros ir izstrādāts tehnikuma mācību darbnīcu pārbūves projekts un uzsākta šī projekta realizācija SAM 8.1.3. un SAM 4.2.1.2. pieejamā finansējuma ietvaros. Papildus līdzekļi nepieciešami uzsākto pārbūves darbu turpināšanai, izmantojot iespēju piešķirt atlikušo darbu veikšanas tiesības iepirkumā ID Nr. (ID.Nr. VIAA 2020/27 ERAF RT)  uzvarējušajam pretendentam, palielinot jau noslēgtā būvdarbu līguma summu. Darbus plānots veikt 7 mēnešos, uzsākot 2021.gadā un nodot ekspluatācijā  2022.gadā.
5. Rīgas Stila un modes tehnikums - mācību korpusa energoefektivitātes paaugstināšanas darbi (Ūdeļu ielā 22A, Rīgā). Ir izstrādāts mācību korpusa atjaunošanas būvprojekts un papildus līdzekļi nepieciešami būvprojektā plānoto darbu veikšanai, tādejādi nodrošinot pilnu būvniecības ieceres īstenošanu un tehnikuma modernizēšanu. Piesaistot finanšu līdzekļus, atklāta konkursa (id. Nr. VIAA 2021/25 ERAF RSMT) rezultātā ir iespēja noslēgt būvdarbu līgumu. Darbus plānots veikt 9 mēnešos, uzsākt 2021.gadā un nodot ekspluatācijā  2022.gadā.

Paredzēts, ka IZM profesionālās izglītības iestāžu augstas gatavības projektu vadību centralizēti nodrošinās Valsts izglītības attīstības aģentūra.  Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums 1 350 559 *euro* apmērā, lai nodrošinātu ar Covid-19 krīzes seku pārvarēšanu un ekonomikas atlabšanu saistītu augstas gatavības projektu (Rīgas Valsts tehnikuma mācību korpusa atjaunošanas papildus darbi, Rīgas Mākslas un mediju tehnikuma dienesta viesnīcas atjaunošanas 3. un 4. kārtas būvdarbi un mācību korpusa atjaunošana, Daugavpils Būvniecības tehnikuma multifunkcionālās halles 2. un 4.kārta - sporta nodarbību telpu grupa un darbnīcu materiālu novietne, Rēzeknes tehnikuma mācību darbnīcu korpusa pārbūve un Rīgas Stila un modes tehnikuma mācību korpusa energoefektivitātes paaugstināšanas darbi) īstenošanu 2021.gadā.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Valsts izglītības attīstības aģentūra, Rīgas Valsts tehnikums, Rīgas Mākslas un mediju tehnikums, Daugavpils Būvniecības tehnikums, Rēzeknes tehnikums un Rīgas Stila un modes tehnikums. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Valsts izglītības attīstības aģentūra, Rīgas Valsts tehnikums, Rīgas Mākslas un mediju tehnikums, Daugavpils Būvniecības tehnikums, Rēzeknes tehnikums un Rīgas Stila un modes tehnikums. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 1 350 559 |  0 |  0 |  0 |  0 |  0 |
| 2.1. valsts pamatbudžets | 0  | 1 350 559 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -1 350 559 | 0 |  0 |  0 |  0 |  0 |
| 3.1. valsts pamatbudžets |  0 | -1 350 559 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 350 559 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projektā minēto augstas gatavības projektu, kuros ir jau izpildīts protokola Nr.28 42.§ 8.punktā minētais nosacījums par iepirkuma procedūru veikšanu, 2021.gada nepieciešamo izmaksu (1 350 559 *euro* ar PVN) plānotais sadalījums:1. Rīgas Valsts tehnikuma mācību korpusu atjaunošanas papildus darbi – 24 676,00*euro:*
* būvdarbi –   24 500 *euro;*
* pakalpojumi projektu vadības nodrošināšanai – 176 *euro.*
1. Rīgas Mākslas un mediju tehnikuma:
* dienesta viesnīcas atjaunošanas 3. un 4. kārtas būvdarbi – 265 658 *euro:*
* būvdarbi, t.sk. būvuzraudzība, autoruzraudzība un ekspertīze – 263 771 *euro*;
* pakalpojumi projektu vadības nodrošināšanai – 1 887 *euro*.
* mācību korpusa atjaunošana – 207 760 *euro:*
* būvdarbi, t.sk. būvuzraudzība, autoruzraudzība – 206 284 *euro*;
* pakalpojumi projektu vadības nodrošināšanai – 1 476 *euro*.
1. Daugavpils Būvniecības tehnikuma mltifunkcionālās halles 2. un 4.kārta - Sporta nodarbību telpu grupa un darbnīcu mācību korpusa, 3. un 4. stāva pārbūve – 507 903 *euro*.
* būvdarbi, t.sk. būvuzraudzība, autoruzraudzība un ekspertīze – 504 295 *euro*;
* pakalpojumi projektu vadības nodrošināšanai – 3 608 *euro*.
1. Rēzeknes tehnikuma mācību darbnīcu korpusa būvdarbi – 118 341 *euro*.
* būvdarbi, t.sk. autoruzraudzība un ekspertīze – 117 500 *euro*;
* pakalpojumi projektu vadības nodrošināšanai – 841 *euro*.
1. Rīgas Stila un modes tehnikuma mācību korpusa energoefektivitātes paaugstināšanas darbi– 226 221 *euro*.
* būvdarbi, t.sk. būvuzraudzība, autoruzraudzība un ekspertīze – 224 614 *euro*;
* pakalpojumi projektu vadības nodrošināšanai – 1 607 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Atbilstoši protokollēmumā Nr.28 lemtajam iepriekš norādīto augstas gatavības projektu īstenošanai 2022.gadā nepieciešams finansējums budžeta apakšprogrammā 02.01.00 “Profesionālo izglītības programmu īstenošana” 5 193 118 *euro* apmērā, tai skaitā Rīgas Mākslas un mediju tehnikuma dienesta viesnīcas atjaunošanas 3. un 4. kārtas būvdarbiem 1 881 665 *euro* un mācību korpusa atjaunošanai 732 640 *euro*, Daugavpils Būvniecības tehnikuma multifunkcionālās halles 2. un 4.kārta - sporta nodarbību telpu grupām un darbnīcu materiālu novietnei – 1 848 931 *euro*, Rēzeknes tehnikuma mācību darbnīcu korpusa pārbūvei 262 384 *euro* un Rīgas Stila un modes tehnikuma mācību korpusa energoefektivitātes paaugstināšanas darbiem 467 498 *euro.*Rīkojuma projekts tiks īstenots atbilstoši protokola Nr.28 42.§4.punktā noteiktajam. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības attīstības aģentūra, Rīgas Valsts tehnikums, Rīgas Mākslas un mediju tehnikums, Daugavpils Būvniecības tehnikums, Rēzeknes tehnikums un Rīgas Stila un modes tehnikums. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre A. Muižniece